Մենք 1993-2000թթ. աշխատել ենք Սիրիայում։ Համագործակցել ենք թե՛ հայ համայնքի, թե՛ արաբ քրիստոնյաների, թե՛ պետական օղակների հետ։ Եւ ստեղծել ենք տարբեր գործեր, որոնք տեղադրված են Սիրիայի տարբեր քաղաքներում։ 1995-ին Հալեպի Սուրբ Երրորդություն եկեղեցու բակում տեղադրվեց մեր աշխատանքը՝ Հայոց մեծ եղեռնի 80-րդ տարելիցին նվիրված հուշարձանը։ Դարձյալ Հալեպում, Քառասուն մանկանց եկեղեցու բակում, տեղադրված է իմ եւ եղբայրներիս համատեղ հուշակոթողը, որի պատվիրատուն նույնպես տեղի հայ համայնքն է եւ նվիրված է Տարոն աշխարհին։